दोषी आयुक्त ने खुद करवाई थी एफआईआर
नगरपरिषद बाड़मेर में फर्जी पट्टा प्रकरण में पकड़े गए लिपिक योगेश आचार्य के खुलासों के बाद कई अधिकारियों और कार्मिकों की पैरों तले जमीन खिसक चुकी है। फर्जी पट्टा प्रकरण में गायब पत्रावलियों और हस्ताक्षर स्केन कर लगाए जाने का मामला पूर्व आयुक्त जोधाराम विश्नोई ने कोतवाली थाने में दर्ज करवाया, लेकिन जब लिपिक के पकड़े जाने के बाद राज सामने आए तो वो चौंकाने वाले थे। तत्कालीन आयुक्त जोधाराम विश्नोई पिछले पांच दिनों से भूमिगत है और पुलिस अभी तक कोई सुराग नहीं लगा पाई है। इसके अलावा भी कई अन्य अधिकारियों की भूमिका भी संदेह के घेरे में है। बहुचर्चित फर्जी पट्टा प्रकरण में गिरफ्तार लिपिक योगेश आचार्य ने पुलिस के समक्ष किए खुलासों के बाद तत्कालीन आयुक्त रहे जोधाराम विश्नोई भूमिगत हो गए है, जबकि फर्जी पट्टा प्रकरण में दोषियों के खिलाफ कार्यवाही के लिए विश्नोई ने ही एक के बाद एक करके चार एफआईआर दर्ज करवाई थी। अब उन्हीं की दर्ज करवाई एफआईआर में दोषी ठहराया जा चुका है, पुलिस पूछताछ करना चाहती है, लेकिन विश्नोई का कोई सुराग नहीं लगा है। पुलिस भी मामले को लेकर कोई खुलासा नहीं कर रही है।
किसनेगायब की फाइलें कब सामने आएगा सच
बहुचर्चितखसरा 1468 से जुड़ी 11 फाइलों समेत कुल 48 फाइलों को पुलिस ने लिपिक योगेश आचार्य की निशानदेही पर बरामद कर लिया है, लेकिन सवाल यह है कि नगर परिषद से 2184 फाइलें गायब होने का खुलासा हो चुका है। ऐसी स्थिति वो फाइलें कहां है,यह बड़ा सवाल बना हुआ है। नगर परिषद के रिकार्ड में आज दिन तक नहीं सामने नहीं आई।
आयुक्तके सामने नहीं आने से रुकी कार्यवाही
जोधारामविश्नोई के भूमिगत हो जाने से लिपिक योगेश आचार्य से पूछताछ में हुए अहम खुलासे की कार्यवाही को भी पुलिस ने रोक दिया है। पुलिस चाहती है कि योगेश ने अयुक्त को लेकर जो भी खुलासा किया है, वो जब तक मीडिया में उजागर नहीं हो, तब तक आयुक्त पुलिस की पकड़ में जाए। अब लिपिक से पूछताछ में सामने आए साक्ष्य और बरामद सामग्री के आधार पर डीएसपी ओपी उज्ज्वल के नेतृत्व में की गई जांच की रिपोर्ट बाड़मेर एसपी परिस देशमुख जोधपुर पुलिस कमिश्नर अशोक राठौड़ को सुपुर्द करेंगे।
कलकोर्ट में पेश करेंगे
पुलिसलिपिक योगेश आचार्य, कम्प्यूटर ऑपरेटर अमित माथुर को सात और छह दिन की रिमांड अवधि पूर्ण होने के बाद 29 दिसंबर को कोर्ट में पेश करेंगी।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva